<classify> Bethsheba Wambura, Dar es Salaam Msanii wa muzikiwa kizazi kipya, Faustina Charles maarufu Nandy, ameweka wazi kwamba aliyekuwaMkurugenzi wa vipindi na uzalishaji wa Clouds Media Group ambaye sasa nimarehemu, Ruge Mutahaba walikuwa kwenye uhusiano wa kimapenzi na walipangakufunga ndoa Machi mwaka huu. Nandyamethibitisha hayo katika mahojiano yakena mtangazaji, Millard Ayo jana Mei 13, 2019 kwamba walikuwa katika uhusiano wakimapenzi na Ruge kwa miaka mitatu na walishatambulishana kwa wazazi wao wapande zote mbili. Amesema hawakutakakuweka wazi mahusiano yao na kujulikana na watu hususani mitandaoni kutokana nanamna walivyojipangia kuishi hivyo. Amesemaawali haikuwa rahisi kumkubali Ruge kwa sababu alishawahi kusikia mambo yakemengi na hata alipokuwa akimtumia meseji za kumuomba awe naye katika mahusianoalikuwa akijifanya hazioni ila baadaye alimkubali baada ya wawili hao kuonanana kuzungumza uso kwa uso. Akizungumzianamna walivyoanzisha uhusiano wao Nandy amesema, Nilikuwa napenda sanakumtumia kwenye mawazo yangu japo watu walikuwa wakimzungumzia kuwa mkali ila alikuwa anapenda sana kunisikiliza na nilikuwamuwazi sana wa vitu vyangu hata vya ndani, nadhani ukaribu tuliotengeneza wakiboss na kiurafiki ndiyo ulitupelekea kuwa katika uhusiano,. Aidha Nandyamesema Ruge alikuwa ni zaidi ya mpenzi kwake aliishi naye kama baba na kakayake na alikuwa akimshauri mambo mengi na mtu pekee aliyekuwa akimshauri katikamambo yake ya muziki na mambo binafsi hata wazo la kuwajengea wazazi wake nyumbalilitoka kwa Ruge. Katikakipindi ambacho Ruge alikuwa karibu na mimi na kunipa ujasiri ni wakati ambaovideo yangu na Billnass ilipovuja mitandaoni, nilikuwa sijazoea matusi yamitandao ilinipa mawazo sana lakini alikuwa mshauri wangu mkuu. Baadaya ile video kusambaa yeye ndiyo alikuwa mtu wa kwanza kuonana na nilimpigiasimu alivyopokea hata kabla sijaanza kuzungumza akaniambia najua kila kitu natuko pamoja katika hili, tuliongea naye kwa simu alikuwa anatoka ofisini hadiakaja nilipokuwa hakukata, amesema. Aidha Nandyamesema kitu kikubwa kilichomvutia Ruge kwake ni jinsi anavyomcha Mungu kwakuwa mara kwa mara alikuwa akimsisitizia kwenda kanisani hata kama yeye alikuwahaendi. Mimi kilichofanya nimpende Ruge ni mkweli na jinsi alivyokuwa ananiongoza katika maendeleo, nakumbuka wakati naanza kuwajengea wazazi wangu aliniambia nataka fedha yote ya kujengea hiyo nyumba niichume mwenyewe aliniambia anaweza kunisaidia lakini kuna leo na kesho inawezekana tukaachana au nisiwepo, ameeleza Nandy. Aidha Nandy amesema kwa kipindi ambacho Ruge hayupo duniani kinampa wakati mgumu kwani kuna wakati anatamani amtumie hata ujumbe wa simu ila anashindwa kuendelea kupata ushauri wake lakini hata hivyo bado anaendelea kuzitunza baadhi ya jumbe alizokuwa akitumiwa na Ruge enzi za uhai wake.  <topic>: BURUDANI 